Valmis kriisiks koolitaja tugileht
Kiirjuhend 26.09.2026 õppepäevaks
Kasuta seda lehte ajahoidmiseks, ülesannete käivitamiseks ja oluliste sõnumite täpseks sõnastamiseks. Esitlus ning töövihik annavad sisu; tugileht aitab hoida rütmi ja järjekorda.
	KOOLITUS
10.00–13.00
	KOGUNEMINE
alates 9.30
	OSALEJAD
u 20, kuni 40
	LAUAD
4–6 inimest



Koolitajate rollid
	Artur
	Jorma
	Mõlemad

	Avamine, ajahoid, Mentimeter, Kahoot, teenused, info, kogukond ja lõpetamine.
	STOPP, praktilised näited, vee- ja toidudemonstratsioon, varjumine, evakuatsioonikott.
	Liiguvad ülesannete ajal laudade vahel, kuulavad põhjendusi ja aitavad osalejal teha oma plaani.


Kontroll enne osalejate saabumist
	☐  Esitlus avaneb ja sisaldab 41 slaidi
	☐  Klõpsutaja, projektor ja taimer töötavad

	☐  Mentimeteri algus- ja lõpuküsimus töötavad
	☐  Kuue küsimusega Kahoot töötab

	☐  Liitumiskoodid on ekraanil loetavad
	☐  Töövihikuid on osalejate arv pluss viis

	☐  Pastakad ja varupliiatsid on laudadel
	☐  Vee- ja toidunäidised on valmis

	☐  Konserviavaja on demonstratsiooni juures
	☐  Evakuatsioonikott ja esemekaardid on valmis

	☐  Ametlikud infoallikad on tahvlil
	☐  Kerksuskeskuste värske info on kontrollitud


Ajahoiu põhimõte
Kärbi vajadusel ühiseid vastuseid ja enda näiteid. Säilita situatsiooniülesanne, isiklik kriisiplaan ning kolm tähtajaga tegevust. Anna ajahoiatus üks minut enne iga laudkonnaülesande lõppu.
Turvaline toon
Alusta lausega: „Tänase koolituse eesmärk on anda teile plaan, mitte tekitada hirmu.”
Kasuta teenistus- ja SERE-kogemust otsustamise ning piiratud vahenditega tegutsemise selgitamiseks. Hoia näited tsiviilsed.
Ära luba ühte universaalset õiget vastust. Hinda prioriteeti, infoallikat, ressursi kasutust ja varuplaani.


Digivahendid ja vastuste selgitused
Mentimeter alguses
Küsimus: „Millal muutub ebamugavus sinu jaoks kriisiks?” Loe välja kaks või kolm korduvat vastust. Seo need mõttega, et kriis tekib siis, kui vajadused ületavad tavapärased lahendused.
Kahoot kuus küsimust
	Nr
	Küsimuse teema
	Õige vastus
	Selgitus kuni 45 sekundit

	1
	Kui pikaks ajaks soovitatakse koduseid varusid?
	Vähemalt üheks nädalaks
	Varu annab aega, kuni teenused taastuvad või abi jõuab kohale.

	2
	Mida teha elektrikatkestuse esimese sammuna?
	Kontrollida vahetut ohtu ja seda, mis veel töötab
	Poodi tormamine ei ole automaatselt esimene samm.

	3
	Kui palju joogivett vajab kolm inimest seitsmeks päevaks?
	63 liitrit
	3 inimest × 3 liitrit × 7 päeva. See on joogivesi, mitte kogu tarbevesi.

	4
	Mida teha õues sireeni kuuldes?
	Varjuda kohe lähimasse sobivasse siseruumi
	Lisainfo otsitakse pärast varjumist.

	5
	Milline toiduvaru on kõige kasutatavam?
	Tuttav toit, millest osa saab süüa valmistamata
	Arvesta vee, energia, avamise ja pere tegelike vajadustega.

	6
	Mis on kerksuskeskus?
	Kriisi ajal vajadusel avatav info, nõu ja abi koht
	See ei ole automaatselt varjumiskoht ega majutuskoht. Enne minekut kontrolli ametlikku infot.


Mentimeter lõpus
Küsimus: „Mida teed järgmise 7 päeva jooksul?” Loe ette kuni kolm konkreetset vastust. Eelista tegevusi, millel on selge objekt ja tähtaeg, näiteks vee ostmine, akupanga laadimine või pere kohtumispaiga kokkuleppimine.
Kui digivahend ei tööta
	Tõrge
	Kohe kasutatav lahendus

	Mentimeter
	Iga laud kirjutab ühe vastuse paberile või ütleb selle suuliselt.

	Kahoot
	Näita küsimust ja nelja vastust slaidil. Lauad vastavad värvikaardi, sõrmede või käetõstega.

	Internet
	Kasuta töövihikut ja prinditud tugilehte. Loenda vastused käetõstega.

	Projektor
	Loe stsenaarium ette kahes osas. Näita praktilisi esemeid ning juhi leheküljenumbrite järgi.




Koolitaja sisuline kiirjuhend
Slaidide ja töövihiku tee
	Slaidid
	Töövihik
	Tegevus

	1–3
	2
	Häälestus ja lähtehinnang

	4–6
	3–4
	Inimesed ja katkestuste mõju

	7
	—
	Kahoot

	8
	4
	STOPP

	9–12
	5
	Esimesed minutid ja tund

	13–15
	6–7
	Joogivesi, tarbevesi, vee ohutus ja WC

	16–19
	8–9
	Toit ning kodu varulahendused

	20
	—
	Paus

	21–23
	9–10
	Nädal, raha, liikumine ja toimepidevus

	24–26
	11–12
	Info, side, kerksuskeskus ja abi astmed

	27–30
	13–14
	Jäämine, varjumine, evakuatsioon ja kott

	31
	15
	Kogukond

	32
	veel ei täideta
	Isikliku plaani eelvaade

	33
	16
	Kogukonnajuhi kriisikaart

	34
	17
	Tallinna korteriühistu toetus

	35
	18
	Võru juhtum ja isiklik kontekst

	36–37
	19
	Uus info ja laudkonna otsus

	32 uuesti ja 38
	20–21
	Isiklik plaan ning kolm tegevust

	39–40
	21
	Lõpuküsimus ja kokkuvõte


Oluline: slaid 32 tuleb esitluses enne kogukonnajuhi, toetuse ja stsenaariumi lehti. Esimesel korral tutvusta ainult lõpptulemust. Ava töövihiku lk 20 alles pärast slaidi 37. Vajadusel sisesta klaviatuurilt 32 ja vajuta Enter, seejärel liigu slaidile 38.


Põhisõnumid ja stsenaariumi juhtimine
Täpsed põhisõnumid
	Teema
	Koolitaja sõnum

	Vesi
	Planeerimisväärtus on 3 liitrit joogivett inimese kohta ööpäevas. Kodus võiks olla vähemalt 24 tunni veevaru ja plaan lisa saamiseks. Joogivesi ei kata kogu tarbevee vajadust.

	Toit
	10 kg riisi võib olla varu osa, kuid vee või elektri puudumisel vajab see teisi lahendusi. Osa toidust peab olema kohe söödav.

	Ohutus
	Grilli, generaatorit ja heitgaase tekitavat seadet ei kasutata siseruumis. Selge looduslik vesi ei pruugi olla joogikõlblik.

	Teenused
	Elutähtsa teenuse osutaja peab kriisiks valmistuma. Toimepidevus ei tähenda katkestamatust.

	EE-ALARM
	Riik kasutab mitut kanalit. Sireen tähendab kiire vahetu ohu korral: varju kohe lähimasse siseruumi ja otsi lisainfot pärast varjumist.

	Kerksuskeskus
	Omavalitsus või kogukond avab selle kriisi ajal vajaduse järgi info, nõu ja abi jagamiseks. Kontrolli enne liikumist ametlikku infot.

	Kogukond
	Saab ise hakkama: anna infot. Vajab väikest abi: ühenda ressursiga. Vajab vältimatut abi: kutsu abi või suuna abi saamise kohta.


Põhistsenaariumi esimene osa
„Tallinn, Kopli, jaanuar. Kell on 17.20. Väljas on –12 °C. Elekter kaob. Põhjust ega kestust ei teata. Telefoni aku on 23%.”
Ära anna lahendusi ette. Küsi viis esimest tegevust ning võrdle neid järjekorraga: vahetu oht, tegelik info, kiirelt muutuv vajadus ja järgmine mõistlik samm.
Põhistsenaariumi uus info
„90 minuti pärast mobiilne internet enam ei tööta. Kraanivee surve langeb. Lift seisab. Kaardimaksed on häiritud. Ametlik info ütleb, et tegemist on ulatusliku tehnilise rikkega, kuid taastamise aega ei teata.”
Avalda uus info alles siis, kui esialgne plaan on valmis. Tagasisides hinda, kas laudkond muutis plaani uue info tõttu ning kas otsusel oli usaldusväärne alus.
Lõpetamise lause
„Meil pole põhjust paanikaks, aga meil peab olema plaan. Täida töövihik lõpuni, räägi plaan kodus läbi ja harjuta seda vähemalt ühe korra.”
Allikad kiireks kontrolliks
olevalmis.ee/kodused-varud
olevalmis.ee/ohuteavitus-ehk-ee-alarm
rescue.ee/et/kerksuskeskus
tallinn.ee/et/kriisiennetus
Lk 1
